CELEX: 
Language: da
Date: 2017-12-18 00:00:00
Title: KOMMISSIONENS DELEGEREDE FORORDNING (EU) …/… om ændring af Europa-Parlamentets og Rådets direktiv 2014/25/EU for så vidt angår tærskelværdierne for anvendelse af fremgangsmåderne ved indgåelse af kontrakter

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Artikel 17 i Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF giver Kommissionen beføjelse til at vedtage delegerede retsakter i overensstemmelse med artikel 290 i TEUF med henblik på at justere tærskelværdierne. I henhold til samme artikel kan der ligeledes i tilfælde af tidsmæssige begrænsninger anvendes hasteprocedure i overensstemmelse med nævnte direktivs artikel 104.
            
            
               I henhold til artikel 17, stk. 1, i direktiv 2014/25/EU beregnes tærskelværdierne på grundlag af euroens gennemsnitlige dagskurs udtrykt i særlige trækningsrettigheder i de 24 måneder, der slutter den 31. august, der går umiddelbart forud for justeringen, med virkning fra den 1. januar. Beregningen af tærskelværdierne kan derfor tidligst påbegyndes den 1. september, da dataene først skal foreligge. Endvidere skal de justerede tærskelværdier (i EUR) og deres modværdier i andre nationale EU-valutaer i henhold til direktivets artikel 17, stk. 3, offentliggøres af Kommissionen i Den Europæiske Unions Tidende i begyndelsen af november.
            
            
               Set i lyset af ovenstående og for at overholde ovennævnte frist gør Kommissionen brug af hasteproceduren til at vedtage denne forordning.
            
            
               2.HØRINGER FORUD FOR RETSAKTENS VEDTAGELSE
            
            
               Ekspertgruppen vedrørende offentlige udbud er blevet hørt om denne forordning og den ledsagende meddelelse.
            
            
               3.JURIDISKE ASPEKTER AF DEN DELEGEREDE RETSAKT
            
            
               Beregningen af tærskelværdierne i direktiverne om offentlige udbud er en rent matematisk beregning, og derfor er justeringen af tærskelværdien udelukkende en teknisk øvelse. Den skal foretages hvert andet år i overensstemmelse med bestemmelserne i WTO-aftalen om offentlige udbud. Formålet med justeringerne er at korrigere for eventuelle kursudsving mellem signatarerne, som ville påvirke omfanget af deres markeder for offentlige udbud, der er åbne for konkurrence fra virksomheder i andre signatarstater.
            
            
               WTO-aftalen om offentlige udbud indeholder en mekanisme til genberegning af den tilsvarende værdi af tærskelværdierne, der er fastsat i særlige trækningsrettigheder, i parternes valutaer hver andet år. Denne mekanisme får retsvirkning ved artikel 17 i direktiv 2014/25/EU. Af konsekvenshensyn er det hensigtsmæssigt også at tilpasse de tærskelværdier i direktiv 2014/25/EU, som ikke er omfattet af aftalen.
            
            
               KOMMISSIONENS DELEGEREDE FORORDNING (EU) …/…
            
            
               af 18.12.2017
            
            
               om ændring af Europa-Parlamentets og Rådets direktiv 2014/25/EU for så vidt angår tærskelværdierne for anvendelse af fremgangsmåderne ved indgåelse af kontrakter
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF
                  1
               , særlig artikel 17, stk. 4, andet afsnit, og
            
            
               og ud fra følgende betragtninger:
            
            
               (1)Ved afgørelse 2014/115/EU
                  2
                godkendte Rådet protokollen om ændring af aftalen om offentlige udbud ("aftalen")
                  3
               , som blev indgået inden for rammerne af Verdensorganisationen. Aftalen er et plurilateralt instrument, hvis formål er gensidigt at åbne markederne for offentlige udbud blandt parterne. Den finder anvendelse på enhver indkøbskontrakt til en værdi af mindst de beløb ("tærskelværdier"), der er fastsat i aftalen og udtrykt i særlige trækningsrettigheder.
            
         
         
            
               (2)Direktiv 2014/25/EU skal bl.a. gøre det muligt for de ordregivende enheder, der anvender direktivet, samtidig at opfylde forpligtelserne i henhold til aftalen. De tærskelværdier for offentlige kontrakter, som er fastsat i nævnte direktiv, og som også er omfattet af aftalen, tilpasses for at sikre, at de svarer til værdien i euro, afrundet nedad til nærmeste tusinde, af de tærskelværdier, der er fastsat i aftalen.
            
            
               (3)Af konsekvenshensyn er det hensigtsmæssigt også at tilpasse de tærskelværdier i direktiv 2014/25/EU, som ikke er omfattet af aftalen.
            
            
               (4)Direktiv 2014/25/EU bør derfor ændres — 
            
            
               VEDTAGET DENNE FORORDNING:
            
            
               Artikel 1
            
            
               I Artikel 15 i direktiv 2014/25/EU foretages følgende ændringer:
            
            
            
               1)I litra a) ændres beløbet "418 000 EUR" til "443 000 EUR".
            
            
               2)I litra b) ændres beløbet "5 225 000 EUR" til "5 548 000 EUR".
            
            
            
               Artikel 2
            
            
               Denne forordning træder i kraft den 1. januar 2018.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 18.12.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 94 af 28.3.2014, s. 243.
               
               
                  
                     (2)
                  
                        Rådets afgørelse 2014/115/EU af 2. december 2013 om indgåelse af protokollen om ændring af aftalen om offentlige udbud (EUT L 68 af 7.3.2014, s. 1).
               
               
                  
                     (3)
                  
                        EUT L 68 af 7.3.2014, s. 4.